JohanHeinsen/ENO huggingface dataset:
Lolland-Falsters Stifts-Tidende, 1837-11-28
Fædrelandet. Foranlediget af at Helsingøers Avis har meddeelt Grundtrækkene til det for denne Bye udarbeidede provisoriske Reglement for Communalbestyrelsen, og anmodet af flere Kjøbstæder, har Kjøbenhavnsposten meddeelt nogle bemærkninger og disse Reglementer, til hvilket det vistnok ikke kan ansees. overflødigt at knytte nogle Betragtninger, da man maa antage, at denne Sag for Tiden i høi Grad interesserer Communerne. At ingen Tid spildes ved Udarbeidelsen af det provisoriske Reglement er noget man kan ansee som afgjort, da saavel Frd. af 1ste dennes, som det derefter udfærdigede Circulaire gjentagende indskjærper, at det skal skee snarest muligt, men hvad derimod Udarbeidelsen af de fornødne Valglister angaaer, da er derom intet bestemt, og det hedder kun i Forordningen, at de skulle udlægges 14 Dage førend Valgenes Foretagelse. Valgene skulle imidlertid foretages i de første Dage efter Nytaar og ikke til anden Tid. Her er altsaa god Grund til strax at udarbeide Valglisterne for at disse endnu i Løbet af indeværende Aar kunne blive offentliggjorte, thi vel kan der som en Følge af de mulige Forandringer, der maaskee vil blive foretaget i Reglementerne og blive noget at forandre i Valglisterne, men da dette dog neppe vil blive væsentligt, kan det sikkert ikke være til Hinder for den nævnte Udarbeidelse af Listerne. At denne Udarbeidelse ikke endnu er bleven paabudet, Mærkeligt nok at Provindsial=Kjøbstæderne skulle have anmodet en kjøbenhavnsk Journal om at belæres i hvad der tjener dem til Bedste. kan neppe afholde nogen fra at paabegynde den, da det aabenbart er i Forordningens Aand at den med det første kan træde i Kraft, og kunne Valgene ikke skee i Januar 1838, da vil endnu et heelt Aar hengaae førend Forandringen kan træde i Virksomhed. Ansættelsen af Raadmænd, hvor det kun nogenledes er gjørligt, er saa almindelig bleven anbefalet af Stænderne, at man ikke kan antage andet end at de fleste Byer ville bestræbe sig for at erholde dem. At det for en Deel her vil komme an paa Byernes Størrelse er rimeligt, men da ogsaa andre locale Forhold kunne have Jndflydelse paa, om og hvorvidt Regjeringen vil antage dem, er det tillige af Vigtighed, at Communerne ved Fremsendelsen af det provisoriske Reglement gjøre opmærksomme paa alt hvad der i denne Henseende kan fremføres. Da Befolkningen i de fleste af Danmarks Kjøbstæder ikke er meget stor, vil det vistnok være hensigtsmæssigt med Hensyn til Folkemængden at inddeele dem i 3 Klasser hvoraf de med i det mindste 3000 Jndvaanere erholde 2 Raadmænd, og de med i det mindste 1500 Jndvaanere, 1, hvorimod det med Hensyn til de andre maatte beroe paa de særlige Omstændigheder og der i en enkelt skulde udvælges Raadmænd eller ei. Hvad Reglementerne i sig selv angaaer, da kan det vistnok ansees tilstrækkeligt at de nu kun indeholde det allernødvendigste, thi da de atter senere skulle omarbeides, vil man have mere Leilighed til at gaae ind i Enkelthederne, ligesom man da og kan vente bedre at komme til Kundskab om Borgernes virkelige Mening.
Lolland-Falsters Stifts-Tidende, 1837-11-28
Nylig blev en Bonde, paa Hjemveien om Aftenen fra Sønderborg til Spang, overfalden af et Menneske, som greb ham i Øret og rev ham med saadan Voldsomhed af Vognen, at Øret gik af og alene blev hængende i en eneste Trævl af Hovedet. Dersom Stimanden har havt ifinde at plyndre Bonden, da blev hans Hensigt ikke opnaaet, idet de Penge, som Manden virkelig havde hævet i Sønderborg, ikke befandt sig paa hans, men paa en efterfølgende Vogn. Da denne naaede Stedet, hvor Overfaldet var skeet, fandt Folkene Bonden, liggende afmægtig og blødende paa Veien. Voldsmanden havde taget Flugten. (Sønderb. Ugebl.)
Lolland-Falsters Stifts-Tidende, 1837-11-28
Onsdagen den 8de dennes gik en Person, som vilde efterabe Dhrr. Møller med deres Dykkermaskine, ned i Præstø=Bugten paa 10 a 11 Favne Vand; men kom saa uheldigt derfra, at han vistnok ikke oftere forsøger paa en Ting, som han er aldeles ukyndig i. Det var nemlig Grovsmedesvend Jens Jensen, som, med mange Bekostninger, megen Speculation og Tidspilde, havde forfærdiget sig en Dykkermaskine, med hvilken han vilde gjøre Experimenter lig hine. Han gik altsaa, som nævnet, ned i Vandet; men kom strax op igien, da han ikke kunde synke. Man fangede ham, og efter et Pusterum sprang han atter ud; men søgte ogsaa denne Gang forgiæves at komme paa Havbunden. Endelig den tredie Gang lod han sig binde en svær Steen om det ene Knæ, sprang med denne ud og kom saaledes naturligviis tilbunds; men havde der ikke været fornuftige Søfolk tilstede, som indsaae Galskaben i hans Foretagende, og efter nogle Minuters Forløb halede ham op af Vandet, saa havde det havt hans uundgaaelige Død til Følge, hvilket bedst bevises deraf, at da han kom op var han aldeles skindød. Man maatte sprække den Dykkersælaf ham, hvori han havde indhyllet sig; Blodet flød ham af Øre og Mund, og først efter en Times Forløb kom han saaledes til sig selv, at han kunde forklare sig for Ovrigheden, til hvem man førte ham, og hvor han da deponerede det Udsagn, at han selv var Skyld i sin Brøst. (Den Frisindede.)
Lolland-Falsters Stifts-Tidende, 1837-11-28
Besidderen af Grevskabet Wedellsborg (i Fyen) har, ikke uden betydelige Opoffrelser fra sin Side, fra 1ste Mai 1838 aldeles ophævet alt Hoveriet in natura til Hovedgaarden Billeskov, og har efter Forlydende ifinde at deelagtiggjøre sine øvrige Bønder i samme Velgierning.
Lolland-Falsters Stifts-Tidende, 1837-11-28
Eieren af Monopolet til at forfærdige Spillekort i Danmark, Agent Jacob Holmblad, afgik ved Døden i Fredags. Monopolet skal være udløben i J Aarhuus Avis spørges, om Studenter, der conditionere som Huuslærere, ikke alene skulle betale Fattige og Skoleskat, men endog Delinqvent og Stænderskat.
Lolland-Falsters Stifts-Tidende, 1837-11-28
Jfølge Sundheds-Collegiets nyligen udgivne Fortegnelse over de i Danmark autoriserede Læger, andrager disses Antal 602, men heraf opholde sig 65 i Hertugdømmerne, 23 i Vestindien og 10 paa Jsland. Endeel ere etablerede i Udlandet, og iblandt disse ere 21 i Norge, 7 i Sverrig og 10 i Rusland. Medicinsk Doctorgrad have 35 af de nulevende danske Læger taget ved Universitetet Kjøbenhavn, 15 ved det i Kiel, og 28 have faaet samme ved udenlandske Universiteter.
Lolland-Falsters Stifts-Tidende, 1837-11-28
Jfølge Eckernforder og Husummer Avis skal Fabricant og Mølleforpagter F. C. Müller Eckernførde, være bleven udnævnt til Committeret i G. T. K. og Commerce-Collegiet med 1200 Rbd. Gage, samt givet Titel af Justitsraad. I Nærheden af Nysted, eller paa den saakaldte Flinelttorne Grund, er fundet en i Steen udarbeidet grønlandsk Lampe, som ved Forligelsescommissair Henrichsen er indsendt til Museet for Oldsager.
Lolland-Falsters Stifts-Tidende, 1837-11-28
Cancelliet har resolveret, at en Prøveprocurator skal ansættes ved Hammerum Herreds Ret i Ringkjøbing Amt, under Betingelse at Vedkommende skal ansees som boende paa Herredets Tingsted og følgelig ikke i offentlige Sager maa beregne sig Reiseomkostninger og Diæter for hans Reise til Tingstedet, ligesom han og i Fremtiden, naar han maatte blive virkelig Procurator, skal paa sammeMaade blive boende i Hammerum Herred. (Coll. Tid.)
Lolland-Falsters Stifts-Tidende, 1837-11-28
En Jndvaaner af Neuenkirchen, i Norderdithmarsken, bekjendtgjør i itzeh. Ugebl., at han ifølge, den offentliggjorte Jndbydelse, to Gange paa den der bestemte Dag havde infundet sig hos Gjæstgiver Schriver i Heide, for at bivaane den bebudede Sammenkomst i Anledning af Oprettelsen af en projecteret Maadeholds-Forening; men begge Gange forgiæves, da han aldeles ingen fandt samlede der i den Anledning.
Lolland-Falsters Stifts-Tidende, 1837-11-28
Under 21 d. M. er Andre Chauvel anerkjendt som portugisisk Vice-Consul i Helsingøer.
Lolland-Falsters Stifts-Tidende, 1837-11-28
Under Jndsendt læses i Aarhuus Stifts Tidende: "Jfølge tilforladelig Efterretning er nu den Mand (Hr. Obry) i Paris som begyndte med at udsælge Frøet af den saakaldte Kæmpekaal, hvorved han skal have erhvervet sig en Formue af over 5000,000 Fres, almindeligt anseet for en Bedrager. Hele hans store Frøoplag og alle hans Handelsbøger ere lagte under Beslag, og mod ham selv er der anlagt Proces."
Lolland-Falsters Stifts-Tidende, 1837-11-28
Blandet. Den Frisindede har meddeelt en Skrivelse fra den afdøde Jens Peter Tønder, hvori den lader ham fortælle endeel om Maanen, der beskrives som beboet af Folk og det af yderst dannede Folk, som aldeles ligne Jordens Beboere. Man skriver og skjændes, ligesom hos Eder, hedder det fremdeles, man mønstrer, maneuvrerer, exercerer Soldater, Borgere og Studentere, og en Præsentation af de sidste, er det fornemmelig Brevskriverens Øiemed at beskrive. Om Brevet skal være en Jroni paa noget, der et eller andetsteds er passeret her paa Jorden er vanskeligt at afgjøre, men i saa Fald, synes det dog at den burde være affattet saaledes at ogsaa den uindviede, kunde læse den med Jnteresse, hvilket nu ikke er Tilfældet, hvorfor den neppe burde have Plads i Den Frisindede." Villanova er en Flække i Lombardiet, hvor følgende Historie forleden har tildraget sig: Paola, en ung Hyrdinde, havde indtaget alle Ungersvendene i Villanova. Men Mattheo var den Begunstigede, og Pietro, som fandt sig tilsidesat, svor, at hævne sig paa de Elskende. En af de hedeste Dage i An gust vare Mattheo og Pola gangne til San Francesco's Grotte, der i ældre Tider var berygtet som et Tilflugtsted for Røvere. Pietro havde seet dem gaae ind i Grotten og sneg sig efter dem. En uhyre, Steen hang ud over Jndgangen. Pietro graver Jorden fra den trindtomkring, støder Stenen ned, og denne lukker Grotten. Den skjønne Hyrdinde var forsvunden, og hele Villanova søgte hende flere Uger. Omsider bemærkede nogle Bønder, at San Francesco's Grotte var lukket med en Steen, og at en stiv Menneskehaand, halvopædt af Rovfugle, ragede ud gjennem en Sprække. Man ryddede Stenen bort og nu viste sig et skrækkeligt Syn. Mattheo og Pola havde favnet hinanden i Døden. Morderen er ikke greben. Titelsygen er aftaget i Tydskland. Man kjøber idetmindste ingen Titel meer, og leer af Titler, uden Embede og Værdighed. Englænderne overgaae i Titelsyge alle Nationer. Hvo kan blive alvorlig, naar han læser over en Boutik: Hs. Majestæts Væggetøisdræber, Hs. Høiheds ÆselindemælksLeverandeur. Hs. Majestæts Træbeensdreier, &c.
Lolland-Falsters Stifts-Tidende, 1837-11-28
Kongen af England er naturlig Formynder for alle Fjottede, Sindsforvirrede, Findebørn og alle uægte Fødte i Kongerigerne; men tillige deres Arving. Under Dronning Victorias Regjering er en Hr. Weston, en uægte Søn, død uden at efterlade sig noget Testamente. Retten har tilkjendt Hs. Majestæt den Afdødes Formue. Den 18 aarige Dronning arver saaledes, som Formynder for en 50-aarig gammel Mand, over 250,000 Daler.
Lolland-Falsters Stifts-Tidende, 1837-11-28
Skibsefterretninger. Briggen Haabet, Andersen af Nakskov, er den 30te Octbr. ankommen til Algier fra Kjøbenhavn.
Lolland-Falsters Stifts-Tidende, 1837-11-28
Jfølge Bekjendtgjørelse fra den kongl. Overlods i Siellands District ville samtlige Søemærker heri Farvandet for indeværende Aar vorde optagne den 21de December førstkommende.
Lolland-Falsters Stifts-Tidende, 1837-11-28
Lovgivning. Under 22de ds. er gjennem det kongelige General=Toldkammer= og Commerce-Collegium udgaaet Forordning angaaende Consumtionsafgiften i Danmark Ved denne Anordning har man hvad Jndførselsconsumtionen angaaer havt for Øie, at denne Afgift, ved Sammendragning af de forskjellige dertil hørende Paalæg og mindre betydelige Afgifts=Gjenstandes Fritagelse for Indførsels=Consumtion kunde simplificeres og blive mindre bebyrdende for Samfærselen, ligesom at udjevne en Ulighed, som med Hensyn til bemeldte Afgift finder Sted mellem Kjøbenhavn og Rigets øvrige Kjøbstæder i Henseende til de Artikler, hvor Omstændighederne have tilladt det, samt endelig ved Bestemmelsen af den Deel af Afgiften paa Brændeviinsvirkningen, der hviler paa Redskaberne, (hvilken Afgivt for Fremtiden alene beregnes efter MæskekarretsStørrelse) at aabne den muligste Frihed for Brænderiernes hensigtsmæssige Drivt.
Lolland-Falsters Stifts-Tidende, 1837-11-28
Ledigt Embede. Et Controlleur=Embede ved Grændse toldvæsenet mellem Nørre=Jylland og Hertugdømmet Slesvig,
Lolland-Falsters Stifts-Tidende, 1837-11-28
Befordringer og Afgang. Assessor i Høiesteret, Conferentsraad J. Rosenkilde, paa Grund af Svagelighed Naade og med Pension entlediget; Cand. theol, og Lærer i det franske Sprog ved det kongl. Landcadetacademie L. S. Borring, udnævnt til Professor med Rang i 5te Classe, Nr. 8 efter Rangforordningen af 14de Octbr. 1746; Cand. juris C. F. Simony, til Cancellist under Cancelliet; Cand. theol. N. P. Møller, til Capellan pro person for Ugilt og Taars Menigheder i Aalborg Stift; residerende Capellan og Sognedegn for Dronninglund Menighed i Aalborg Stift C. F. Weirum, efter Ansøgning i Naade og med Pension entlediget; pensioneret Ritmester, Kammerjunker Baron W. Güldencrone, beskikket til Told- og Consumtions-Jnspecteur i Ringkjøbing; anden Fuldmægtig i Zahlkammeret, Secretair P. N. Lange, til første Fuldmægtig og første Copiist, characteriseret Fuldmægtig H. A. Klemp, til anden Fuldmægtig samt benaadet med Titel af Secretair, anden Copiist, R. Dyrehauge, til første Copiist med Prædicat af Fuldmægtig, og H. M. Sihm, til anden Copiist.
Lolland-Falsters Stifts-Tidende, 1837-11-28
Bekjendtgjörelser. Huusleilighed i Nykjøbing.
Lolland-Falsters Stifts-Tidende, 1837-11-28
J en af Byens reelleste Gader liggende Gaard bliver til April Flyttetid 1838 ledig 3de gibsede og velvedligeholdte Værelser samt Kjøkken, Spisekammer og Brændehuus, m. m. Adressecontoiret anviser.
Lolland-Falsters Stifts-Tidende, 1837-11-28
Løverdagen den 23de December d. A., Formiddag Kl. 9. slet, afholdes paa min Boepæl i Nakskov en Skiftesamling i afdøde Kammerraad og forhenværende Forvalter ved det Kongelige Baadesgaards Gods heri Lolland Peter Ebbesens Boe, til hvilken Skiftesamling saavel Creditorerne som Arvingerne indkaldes for at afgive deres Erklæring over den under Skiftet fremlagte Opgjørelse af Kammerraad Ebbesens Ansvar til Kongens Kasse m.v., som vil blive forhandlet ved bemeldte Skiftesamling. Rakskov den 26de Novbr. 1837. E. Ph. Smidth, const. Skifteforvalter. i ovenmeldte Boe.
Lolland-Falsters Stifts-Tidende, 1837-11-28
Auctioner. Efter Foranstaltning af Skifteretten i Garver Søren Sørensens Opbudsboe, bliver Boets faste Eiendom i denne Kjøbstads Østergade, Matr. . 46, bestaaende af: a. Forhuus, 7 Fag, Forsiden og Gavlene af Grundmuur; Bagsiden af Bindingsværk, indrettet til 3 Værelser, der alle ere gibsede, med en 2 Etage-Jernvindovn, Kjøkken, Spisekammer og Portrum. Paa Loftet et Kammer; b. Baghuus 5 Fag, Muur= og Bindingsværk med Tegltag, indrettet til Tougestue, Brændehuus og Locum; c. Et Huus i Baggaarden, 6 Fag, Muur= og Bindingsværk med Tegltag, indrettet til Garverie og Barkmølle, som er i complet Stand; d. Grund og Gaardsrum, med 6 i Jorden nedgravede Bark kar, hvoraf de 3de ere 4 Alen dybe og 3 1/2 Alen brede; 2de 2 1/2 Alen dybe og 3 1/2 Alen brede, og eet 2 1/2 Alen dybt, 2 Alen bredt. Endvidere i Baggaarden en Park med Post og Jernpumperedskaber. Garveriet indhegnet med Plankeværk og Stakit; e. en Hauge med nogle Frugttræer, stillet til Bortsalg ved 3de offentlige Auctioner, nemlig: Fredagen den 15de December 1837. den 12te Januar 1833 Formb alm. den 29de f. M. af hvilke 1ste og 2den Auction afholdes her paa Comptoiret, men 3die Auction i benævnte Sted. Conditionerne, paa hvilke denne i Aaret 1832 af nyt opførte, fordeelagtigt beliggende og vel vedligeholdte Eiendom, som afgiver beqvem Leilighed til det i Samme værende Garveries betydeligere Udvidelse, agtes bortsolgt, ere forinden Auctionerne til Eftersyn paa mit Comptoir. Hvilket herved bekjendtgjøres, ifølge Placaten af 22de April 1817, saavel til Lysthavendes, som Panthavernes Efterretning. Marieboe Byfoged-Comptoir, den 20de November 1837. Jørgen Sommer.
Lolland-Falsters Stifts-Tidende, 1837-11-28
Fredagen den 8de Decbr. dette Aar, om Formiddagen Kl. 11 slet, bliver i Gaardmand Hans Koks Gaard paa Bøttøe, ved offentlig Auction bortsolgt 373 Lpd. 15 Pd. Bly i Stykker fra 16 til 29 Lpd., som af Havet ere opfiskede. Conditionerne kunne forinden erholdes til Eftersyn paa mit Contoir. Nyekjøbing den 26de November 1837. Pontoppidan.
Lolland-Falsters Stifts-Tidende, 1837-12-01
31te Aargang. Lollands-Falsters No. StiftsTidende. Privilegeret til Forsendelse med de Kongelige Brevposter. Redigeret, forlagt og udgivet af C. J. Tidemand, Procurator. Trykt i Stilhelm Aands Offen i Nykiøbing.
Lolland-Falsters Stifts-Tidende, 1837-12-01
Udenlandske Nyheder. England. Dronningen har den 20de ds. aabnet Forhandlingerne i Parlamentet ved en Tale, som hun med kraftig Stemme holdt i Overhuset. Efter at have skildret Englands Forhold til de fremmede Magter blandt hvilke kun Spanien, men ikke Portugal omtales, opfordrer hun Parlamentet til at henvende dets Opmærksomhed paa Island og at lade dette Land vederfares Retfærdighed, hvorefter Talen selv slutter saaledes: "Den ungdommelige Alder, hvori jeg er bleven kaldet til disse Rigers Souverainitet, gjør det til en nødvendig Pligt for mig, at sætte min hele Tillid, næst til Guds Forsyn, til Eders hjertelige Medvirken, og til mit hele Folks Kjerlighed. J Overhuset androg derpaa Hertugen af Susser, som den ældste Prinds, paa en Svars Adresse, der og, efter nogle korte bemærkninger fra Hertugen af Wellington, blev antaget. J Underhuset blev der derimod ivrigen debatteret og Adressen, da to Radicaler forlangte, at den tillige skulde indeholde noget om en Udvidelse af Valgfriheden, og Jndførelsen af hemmelig Afstemning. At Provindsen Canadas Tilstand blev anbefalet til Parlamentets særdeles Overveielse tyder hen paa at Urolighederne der ikke ansees for aldeles ubetydelige. Medens derfra flere Steder udarbeides Adresser for at andrage paa Kongen af Hannovers Udelukkelse fra Successionen i England, skulle Hertugerne af Cam bringe og Susser have besluttet at indgive en Protest mod Patentet af 1ste November.
Lolland-Falsters Stifts-Tidende, 1837-12-01
Frankrig. Talen om en Forandring i Ministeriet vinder stedse meere og meere Tiltroe, og man betegner allerede den nye Marschal Vallee, som den vordende Krigsminister. Ministrene have allerede begyndt med deres Selskaber, hvilket man tilskriver den Omstændighed, at de ønske, at blive bekjendte med de nye Deputerede, og søge om muligt Fredagen den 1ste December 1837. at vinde dem for sig, hvorfor og alle de underordnede Embedsmænd have faaet Ordre til at behandle dem med al mulig Høflighed, thi, som en Journal tilføier, on ne prend paa les mouches aver du vinaire. (Man fanger ikke Fluer med Edike). -
Lolland-Falsters Stifts-Tidende, 1837-12-01
Da Achmed Bey nu er kommen til den Overbeviisning, at han ikke med Vaabenmagt kan gjenvinde sin Hovedstad, har han sendt Underhandlere til Franskmændene for at slutte Fred. – Marschal Bourmont skal være beskjæftiget med i Livorno at hverve et Corps, som han lover at føre ikke alene til Don Carlos, men og til Frankrig, hvorfor han fornemmelig antager de gamle Schweitser=Soldater, som have tjent Carl den X.
Lolland-Falsters Stifts-Tidende, 1837-12-01
Spanien. Efter en Telegraph-Efterretning fra Bayonne har Espartero i Pampelona holdt en streng Strafferet over General Sarsfields Mordere, og man venter, at hermed et gavnligt Exempel skal være givet, saa at man for Fremtiden kan være befriet for de hyppige Militair=Opstande.
Lolland-Falsters Stifts-Tidende, 1837-12-01
Tydskland. Kongen af Hannover har udfærdiget nogle Patenter, hvorved han deels nærmere bestemmer de forskjellige Ministeres Functioner, og deels foreskriver nye Former for Hyldingseeden, og den, der skal aflægges af Embedsmændene. Efter det første Patent erholdt Cabinetsministeren, for Tiden v. Schele, en meget betydelig Magt. - Den preussiske Regjering har seet sig nødsaget til at afsætte Erkebiskoppen af Cöln, da han, gjentagne Erindringer uagtet, ikke har villet afholde sig fra flere Reformer, der stode i Strid med Statens Jnteresser, og derhos meget ivrigt søgte at befordre Katholicismen. Han er nu bragt under Forvaring til Minden, og Sagen bliver nu indberettet til Paven. - Medens Adelen i de preussiske Rhinprovindser af al Magt søge at sikkre og udvide deres fra Fendaltiden nedarvede forældede Rettigheder, og endog have vedtaget, at enhver Adelig, der opofrer sig til Jndustrien, skal have tabt sine adelige Rettigheder, har i Østpreussen en Hr. v. Schwanefeld, kraftigen udtalt sig mod at noget Lignende fik Lovskraft der, og navnligen mod at Adelens Godser bleve oprettede til Majorater.
Lolland-Falsters Stifts-Tidende, 1837-12-01
Fædrelandet. 5000,000 Rbdlr., deels i Sølv deels i Sedler, kjøre i disse Dage ind i Aarhuus Bye. Det er den Sum, hvormed Filialbanken sammesteds for det Første skal begynde at virke. Paa samme Tid er Etatsraad Hvidt tagen til Aarhuus, da han er den af Bankens Directeurer, der indtil videre skal forestaae Filialbanken. Under den 20de denne Maaned er nemlig igjennem det danske Cancellie udkommen en kongelig Bekjendtgjørelse, hvorved approberes Bankbestyrelsens Forslag om i fornævnte Kjøbstad, som et Forsøg, at oprette en Filialindretning, der vil begynde sin Virksomhed 4de Decbr. d. A.
Lolland-Falsters Stifts-Tidende, 1837-12-01
Skjøndt denne Bank udfører alle andre sædvanlige Bank=Forretninger, ere dog Foliers Aabning og Modtagelse af Deposita derfra undtagne, Directe Laan paa faste Eiendomme kunne, som bekjendt, heller ikke finde Sted uden igjennem Hoved banken i Kjøbenhavn. Vi ville nu ret ønske, at Jyderne ville forstaae at benytte denne Filialbank, thi kun under denne Forudsætning vil den stifte den tilsigtede Nytte, og bære de Frugter, som man maa ønske, om ikke af anden Grund, saa med Hensyn til de vistnok ikke ganske ubetydelige Omkostninger, som denne Banks Jndretning allerede har medført og fremdeles vil drage efter sig (Kbhpst.) Nu da det er almindeligt erkjendt, at et fast velordnet Pengevæsen er et stort Stats=Gode, og en nødvendig betingelse for al borgerlig Velværen, er det glædeligt at erfare, at efterat vor Cours paa Hamborg i længere Tid havde været al pari. er den den 24de f. M. endog noteret til 199 1/2 Rbd. Sedler, saa at man har kunne kjøbe 300 Mk. Bco. for 199 1/2 Rbd. Sedler, eller med andre Ord Nationalbankens Sedler ere anseete for at være mere værd, end den Sum, for hvilken de ere udstædte. Siden August 1799 er det første Gang at dette har været Tilfældet. Ved at meddele Ovenstaaende, gjør Kjøbenhavnsposten opmærksom paa, at dersom Finantserne vilde ile noget mere med at bringe Sagen om de 12 Mill. til Afgjørelse ved Landets Domstole, vilde Banken kunde tage Forholdsregler for at erklære, at Enhver kunde erholde Sølv i Banken for sine Sedler, den Forpligtelse som paaligger Banken, førend den tør give Udbytte af Actierne.